Document ID: 32002R0888

Kommissionens forordning (EF) nr. 888/2002
af 24. maj 2002
om ændring af bilag I og II til Rådets forordning (EF) nr. 517/94 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel(1), senest ændret ved Kommissionens forordning (EF) nr. 2538/2001(2), særlig artikel 28, og
ud fra følgende betragtninger:
(1) Efter indgåelsen af bilaterale aftaler og andre arrangementer med visse lande, der nu er omfattet af Rådets forordning (EØF) nr. 3030/93(3), skal disse lande fjernes fra bilag II til forordning (EF) nr. 517/94. Forbundsrepublikken Jugoslavien skal føjes til listen i bilag II.
(2) Som følge af ændringer offentliggjort i Kommissionens forordning (EF) nr. 2031/2001 af 6. august 2001 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif(4) er det nødvendigt at foretage ændringer i bilag I til forordning (EF) nr. 517/94.
(3) Forordning (EF) nr. 517/94 bør derfor ændres tilsvarende.
(4) Af klarhedshensyn bør bilag I og II udskiftes.
(5) De i denne forordning fastsatte foranstaltninger bør anvendes med virkning fra den 1. januar 2002.
(6) De i denne forordning fastsatte foranstaltninger er i overensstemmelse med udtalelsen fra Tekstiludvalget -
UDSTEDT FØLGENDE FORORDNING:
Artikel 1
Bilag I og II til forordning (EF) nr. 517/94 erstattes med bilaget til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes med virkning fra den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. maj 2002.

Labels: 1
3
5